Къэбэрдей-Балъкъэр Республикэм и Iэтащхьэ КIуэкIуэ Ю. А. прокуратурэм и лэжьакIуэхэм я махуэм теухуа и хъуэхъу
Прокуратурэм и органхэм я лэжьакIуэхэу пщIэ зыхуэсщIхэ!
Си гуапэу сынывохъуэхъу фи IэщIагъэм ирилажьэхэм я махуэмкIэ. Прокуратурэр къэрал властым и IуэхущIапIэ нэхъыщхьэ дыдэхэм, къэралым и хабзэхъумэ IэнатIэм и Iыхьэ нэхъ мыхьэнэшхуэ зиIэхэм ящыщщ.
Фэ фи япэ ита щIэблэхэм я хабзэхэм екIуу пывощэ, законыр, хабзэр вгъэбыдэнымкIэ, цIыхухэм я хуитыныгъэхэмрэ щхьэхуитыныгъэмрэ хъумэнымкIэ жэуаплыныгъэ зыпылъ Iуэху мытыншхэр щIыхь пылъу фогъэзащIэ. Си гуапэу фIыщIэ фхузощI фемызэшыжу фызэрылажьэм, фызыбгъэдэт къулыкъум фызэрыхуэпэжым папщIэ.
Прокуратурэм и органхэм щылажьэхэм узыншагъэ быдэ, ефIэкIуэныгъэ фиIэну, ди республикэм, ди Хэкум ис псоми я фIыгъуэм телэжьэнымкIэ ехъулIэныгъэщIэхэр къэфхьыну сынывохъуэхъу.
КъБР-м и Iэтащхьэмрэ Правительствэмрэ я пресс-IуэхущIапIэ.
